Margieji gandrai

Margieji gandrai (Ephippiorhynchus) – gandrinių (Ciconiidae) šeimos paukščių gentis.

Aptinkami Indijoje, Pietryčių Azijoje ir Australijoje, Užsachario Afrikoje. Laikosi šlapynėse, ryžių laukuose, drėgnose pievose. Aukščiausi gandriniai paukščiai. Ilgakojai, ilgakakliai ir ilgasnapiai. Maisto ieško braidydami. Skrenda ištiesę kaklą ir kojas.

Rūšys 
Tarptautinė ornitologų sąjunga pasaulio paukščių klasifikacijos v12.2 versijoje, margųjų gandrų (Ephippiorhynchus) gentyje išskiria 2 rūšis ir 2 porūšius:
 Ephippiorhynchus asiaticus (Latham, 1790) - Azijinis gandras; išskiriami du porūšiai: 
 E. a. asiaticus (Latham, 1790); paplitę Indijoje, Malakos pusiasalyje, bei Vietname.
 E. a. australis (Shaw, 1800); paplitę Naujosios Gvinėjos saloje, šiaurės centrinėje Vakarų Australijoje ir iki Naujojo Pietų Velso pietryčių (šiaurinė ir rytinė Australija).
 Ephippiorhynchus senegalensis (Shaw, 1800) - Afrikinis gandras; paplitę Užsachario Afrikoje.

Šaltiniai

Nuorodos 
 balnasnapis. Aplinka ir paveldas. Naujojo Pietų Velso vyriausybė.anglų k.
 Afrikinis balnasnapis  anglų k.

Galerija 

Gandriniai